**Jo Strømgren** (født 1970) er en norsk danser, koreograf og regissør. 

Strømgren debuterte som koreograf i 1994 med oppsetningen *Rechts-Links*, etter å ha fullført fire år ved Statens Balletthøgskole (tre år med dans og ett år koreografi). I 1996 innledet han et treårig engasjement som danser og koreograf med Carte Blanche i Bergen. I 1998 startet han sitt eget dansekompani, *Jo Strømgren Kompani*. Han vakte oppsikt med balletten *A Dance Tribute to the Art of Football* i 1998, som ble oppført i en rekke land. Som frilans koreograf har han skapt forestillinger for flere andre kompanier, deriblant Den Norske Nasjonalballett, Ballet de l’Opera National du Rhin, Wiener Statsopernballett, Conservatoire National Superieur de Paris, Cloud Gate Ensemble, og Repertory Dance Theatre Utah. Etter hvert har han også hatt flere engasjement som teaterregissør, blant annet ved Den Nationale Scene, Trøndelag Teater, Torshovteatret, Nationaltheatret, Statens teaterhøgskole og Teaterhögskolan i Stockholm. Som manusforfatter har han fått satt opp flere teaterstykker. 

I 2013 ble han huskoreograf for Nasjonalballetten. Han har integrert figurteater i flere av sine danseproduksjoner. I 2013 satte han opp *Oslolosen* som en ren dukketeaterproduksjon på Torshovteatret. Dette var en forestilling for barn basert på Harald Eias rollefigur *Oslolosen* fra NRKs humorserie *Uti vår hage 2*.

Hans aktivitet som frilans koreograf og regissør inkluderer blant annet stykker som *Lille Eyolf*, *Jorden rundt på 80 minutter*, *Et Dukkehjem* *A Dance Tribute to the Art of Football* og *Polaroid*. Han var også manusforfatter på spillefilmen *Mot Moskva* fra 2003, samt de danserealterte kortfilmene *Naboen* (2010) og *Closed* (2017).

Strømgren har gjennom flere år hatt en engasjement for å bringe nye publikumsgrupper inn i teateret, som ved å kombinere fotball og ballett, og ved samarbeidet med breakdance-gruppen Absence Crew (2019). Han har også arbeidet for å bringe dans ut til ungdom gjennom den kulturelle skolesekken og for å bringe dans ut i Europa.

Priser og utmerkelser
---------------------

I 2002 fikk Strømgren Heddaprisen for forestillingen *There*. I 2010 fikk han Gullrosen i klassen Arts Documentary & Performing Arts for kortfilmen *Naboen*, som han regisserte sammen med Stein-Roger Bull. Det var også Strømgren som skrev manus til filmen.

I 2009 mottok han Trondheim kommunes kulturpris, i 2015 Telenors kulturpris og i 2023 Anders Jahres kulturpris.

Referanser
----------

1. ↑   snl.no[Hentet fra Wikidata]
2. ↑   Store norske leksikon, snl.no, besøkt 1. august 2021[Hentet fra Wikidata]
3. ↑   www.dansenshus.com[Hentet fra Wikidata]
4. ↑  «Nasjonalbiblioteket». *www.nb.no*. Bergensavisen. 1994. Besøkt 24. september 2020.
5. ↑  «Jo Strømgren \ Den Norske Opera & Ballett». *Operaen.no*. Besøkt 13. november 2017.
6. ↑  «NRK TV - Se 'Oslolosen som dukketeater'». *Distriktsnyheter Østlandssendingen* **(norsk)**. 10. januar 2013. Besøkt 22. april 2018.
7. ↑  «Closed». *NFI* **(norsk)**. Besøkt 24. september 2020. [*død lenke*]
8. ↑  Feiring, Ådne Loennechen (17. juli 2020). «Enestående kunstner». *Klassekampen*. s. 32.
9. ↑  Sigvartsen, Ana Leticia (23. september 2010). «Gullrose til Jo Strømgren». *NRK*. Besøkt 24. september 2020.
10. ↑  Trondheim Kommune (2010). «Årsrapport 2009» (PDF). s. 68. Besøkt 27. mai 2023.
11. ↑  «Gratulerer, Jo Strømgren». *Adresseavisen*: 26. 26. september 2015.
12. ↑  «Årets vinnarar av Anders Jarhe sin kulturpris». *nrk.no*. 26. juni 2023. Besøkt 26. juni 2023.

Eksterne lenker
---------------

* Jo Strømgren kompani Arkivert 26. juni 2007 hos Wayback Machine.
* (en) Jo Strømgren på Internet Movie Database Rediger på Wikidata

* (no) Jo Strømgren hos Sceneweb Rediger på Wikidata

* (en) Jo Strømgren hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Gyldendals Teaterleksikon **·** BIBSYS **·** VIAF **·** GND **·** ISNI **·** BNF **·** BNF (data) **·** NKC
 |